سرائي عالمگير

سرائي عالمگير (اردو ۽ پنجابي:سرائے عالمگیر) پاڪستان جي صوبي پنجاب جي گجرات ضلعي جي ھڪ تحصيل جو صدر مقام آهي جنھن جي آبادي  1998 ۾  175,288 ھئي . تحصيل جي پکيڙ 575 چورس ڪلوميٽر آهي جنھن ۾ ھي شھر درياء جھلم جي ڪناري تي واقع آهي ۽ سندس اوڀر ۾ اپر جھلم ڪئنال آھي. ھن شھر کي ميونسپلٽي جو درجو 1976 ۾ مليو.لوڪل گورنمينٽ آرڊيننس 2001 جي لاڳو ٿيڻ سان ان کي  تحصيل ميونسپل ايڊمنسٽريشن جو نالو ڏنو ويو.http://tmasaraialamgir.com/History.html , Tehsil Municipal Administration (TMA) Sarai Alamgir town, District Gujrat, Punjab, Pakistan, Published in 2007, Retrieved 3 Aug 2016

جاگرافي۽ موسم

سرائي عالمگير جو دنيا جي نقشي ۾ مقام  (32.900000, 73.750000) واري جاء تي آهي. ھن شھر جي آبهوا وچولي آھي اونھاري ۾ گرميءَ جو پد تمام ٿوري عرصي تائين وڌ ۾ وڌ 45 سينٽي گريڊ تائين ھوندو آھي ۽ سياري ۾ و 2 سينٽي گريڊ تائين ھيٺ ڪرندو آھي. ھي شھر جھلم شھر جي ڏکڻ ۾ درياءُ جھلم جي ٻئي پار تي واقع آهي. ھن شھر جي اتر طرف ميرپوري ۽   ڀمبر واقع آھن. ڏکڻ ۾ منڊي بھاول الدين ۽  رسول نالي شھر آھن.http://www.maplandia.com/pakistan/punjab/jhelum/sarai-alamgir/, Detailed satellite map of Sarai Alamgir and its nearby places, Retrieved 3 Aug 2016

  تاريخ   

سرائي عالمگير جو علائقو تمام قديم دؤر کان آباد آهي ۽ سنڌو ماٿري ۽ گنڌارا تھذيبن جو حصو رھيو آھي. سڪندر اعظم ۽ راجا پورس جي وچ ۾ ھائدسپيس واري جنگ(Battle of the Hydaspes) پڻ ھن شھر جي ڀرسان لڳي ھئي.http://www.livius.org/articles/battle/hydaspes/?, Battle between Alexander the Great and Porus near Sarai Alamgir and Jhelum area on livius.org website, Retrieved 4 Aug 2016 ھن شھر جي  ڪنھن جاء تي ھڪ سراء ھوندي ھئي جتي  مسافر آرام ڪندا ھيا. ان  جو وقوع  گرينڊ ٽرنڪ روڊ تي  درياء جي ۽ ڪشمير جي  لڳ ھجڻ  ڪري اورنگزيب عالمگير اتي ھي شھر قائم ڪرايو.

ھن شھر جي اھميت ھتي ڪنگ جارج V رايل انڊين ملٽري اسڪول قائم ٿيڻ سان وڌي وئي جيڪو 3 مارچ 1922 ۾ قائم ٿيو ۽ برٽش انڊيا جي ٽوٽل چئن ڪيڊٽ اسڪولن مان ھڪ ھيو. پاڪستان ٺھڻ کان پوءِ ھن جو نالو ملٽري ڪاليج جھلم رکيو ويو جيڪو پاڪستان جي سڀ کان پراڻن ادارن ۾ شامل آھي.http://militarycollege.edu.pk/new/, Military College, Jhelum website, Retrieved 9 Aug 2016

  يونين ڪاؤنسلون  
ھن تعلقي جون 9 يونين ڪاؤنسلون آهن جيڪي 1998 واري آدمشماريءَ سان ھيٺ ڏجن ٿيون:   
 منڊي بھاول   :    18,960
 ڀاگ نگر   :       17,282
 ڪاريالا    :         20,531
 سمبلي     :          21,936
 کوھار     :           32,486
 سراء عالمگير (I):    
17,271
  سراء عالمگير (II):  
19,895
 ٿل باڪوھل   :     18,574
 بائسا   :             20,353

 حوالا 

زمرو:پنجاب جا شهر (پاڪستان)